31 
nemlig deels et betydeligt Antal tørrede Planter, som ere 
indsendte til Foreningen af dens Medlemmer, deels skriftlige 
eller mundlige Meddelelser, som velvilligt ere mig tilsendte 
fra forskjellige Dyrkere af Botaniken, foruden hvad jeg selv 
paa kortere eller længere Udflugter har havt Leilighed til at 
iagttage. 
Indholdet af denne Fortegnelse turde vidne tilstrækkeligt, 
ikke alene om at Dyrkerne af vor Flora stadigt forøges i 
x\ntal , men ogsaa om at deres Bestræbelser bære gode 
Frugter. De her meddeelte nye Voxesteder for sjeldne 
Planter kunne nemlig tjene til at berige eller berigtige de 
tidligere Angivelser for mangen en Arts Udbredning, og det 
vil desuden sees, at endog adskillige for vor Flora aldeles 
nye Arter ere fundne i det korte Tidsrum af næppe 2 Aar, 
siden tredie Udgave af »min Haandbog i den danske Flora« 
afsluttedes. Jeg kan ved denne Leilighed ikke undlade at 
fremhæve den glædelige Kjendsgjerning, at medens for neppe 
20 Aar siden saagodtsom enhver botanisk Undersøgelse af 
de danske Provindser faldt i de kjøbenhavnske Botanikeres 
Lod, og Vegetationen som Følge heraf paa faa Undtagelser 
nær kun blev undersøgt paa flygtige Reiser i en allerede 
fremrykket Aarstid (endeel af Juli og August), idet der den- 
gang kun vare yderst faa Mænd udenfor Kjøbenhavn, som 
beskjæftigede sig med botaniske Undersøgelser, findes der nu 
ikke nogen Provinds, neppe engang nogen Egn af Landet, 
hvor ikke en eller flere ivrige Dyrkere af Botaniken ere 
bosatte. Følgerne af denne heldige Forandring have allerede 
nu kunnet spores ikke alene deri, at der stadigt indkomme 
Meddelelser om nye Voxesteder for en eller anden sjelden 
Art, men ogsaa i at der efterhaanden er tilveiebragt en paa- 
lideligere og fuldstændigere Kundskab om Vegetationen i de 
forskjellige Egne af Landet, og det tør haabes, at Interessen 
for botaniske Undersøgelser fremdeles vil tiltage og ud- 
strækkes ogsaa til Egne, som endnu ikke ere tilstrækkeligt 
undersøgte. 
Ved Ordningen af det betydelige Stof, som jeg har havt 
til Raadighed, har jeg fulgt den samme Regel som i min 
